**Protokoll fra styremøte nr 8 – 19 i Midt-Norge Travforbund tirsdag 17. september 2019, kl 18.00 Mellomen, Leangen Travbane.**

**Tilstede: Asbjørn Opdal, Morten Valstad, Jan Frode Holltrø, Gunnar Bergem, Aina H. Westberg, Ronny Risvik, Elin Flataune, Lene Grenne, Sverre Hosen**

**Forfall: Thea Indrebø, Gaute Inge Helseth, Hilde Nordtiller, Laila Næve**

**Gjester: Bjørn Garberg, Jomar Blekkan, Noralf Brækken, Magne Olsen, Bjørn Håvard Rønning, Inge Melby, Odd Arne Kjøsnes, Veronika Bugge, Roar Walsøe, Robert Jakobsen**

**Agenda:**

**Sak 1 – 8/19: Første del av møtet ble avholdt sammen med trenerforeningen på Leangen Travbane.**

* **Løpsutskriving**

**Det har vært mye frustrasjon over løpsutskrivningene etter at disse ble flyttet til Oslo. Proposisjoner har blitt omgjort etter at innmelding er avsluttet. Proposisjonene er vanskelig å forstå, da det er mange kriterier å forholde seg til for hvert enkelt løp.**

**Det er langt fra Leangen til neste totobane, det gjør at man må passe på å ha løpstilbud til alle grunnlag jevnlig. Det må ikke være to og tre måneder i mellom.**

**Delingsløp bør ikke være åpne helt opp.**

**Lavgrunnlagsløp og treårsløp må beholdes. Det er her rekrutteringen skjer. En må heller se på tidsløp og stengt på grunnlag.**

**Endringer av proposisjoner etter kunngjøring og innmelding må ikke skje.**

**Ved bruk av sportrapp må man passe på å endre litt på grunnlagene, ikke ha samme i månedsvis. Da får enkelte hester de dårligste sporene hver gang.**

**Løpsutskriving og innmelding må tilbake til Leangen. Det er her kunnskapen er samlet for Midt-Norge.**

**Forbundet støtter trenernes frustrasjoner og vil gjøre sitt for å få til endringer.**

* **Norsk Trav AS**

**Det er avventende skepsis til Norsk Trav, ref. blant annet løpsutskrivningen. Det blir informasjonsmøte på Leangen 1. oktober.**

* **Samarbeid trenerforeningen og MNTF**

**Sverre orienterte om Til Start og ønsker besøk av trenerne ved samlingene. Sender liste over gjenstående arrangement i høst.**

* **Innspill til plan og logistikk på Midt-Norge Travpark, Orkdal**

**Bred enighet om en større bane enn 1000m. 1200m er ønsket med svinger lik Biri og langsider som Leangen. Rettstrekk og treningsløyper er også viktig. En Hesteklinikk hvor man får utført større inngrep er ønsket. Kolikk må i dag kjøres til Bjerke. Det er ikke holdbart.**

**Andre del av møtet.**

**Sak 2 – 8/19: Godkjenning av protokoll fra møte 7 – 8/19.**

**Protokoll godkjent**

**Sak 3 – 8/19: Nytt Landsråd 19.09.19**

**Asbjørn og Morten deltar. Agendaen gjennomgått.**

**De vil ta opp problematikken rundt løpsutskrivningen.**

**Sak 4 – 8/19: Høstkonferansen 2. og 3. november 20199**

**Asbjørn har møtt lederne i OAT og IT.**

**Agenda: Strategiplan 2025 brukes som utgangspunkt.**

**Ingar Skiaker innlede om arbeidet med planen og man setter sammen ett panel for debatt.**

**Her vil man kunne ta opp alle tema - avl, rekruttering, sport…**

**Ha ett eget punkt om Årets ponnilandsleir og om ungdomsarbeidet i Midt-Norge**

**Gruppearbeidet om Ponni, ungdommer, Til Start – rekruttering**

**Lørdagen er forbundene samlet, søndag starter man hver for seg, før man samles for oppsummering og lunsj, deretter avreise.**

**Sak 5 – 8/19: Regnskap pr 31.08.19**

**Regnskap ble gjennomgått av Sverre. Nytt regnskapssystem er tatt i bruk. Budsjettet er så langt ikke lagt inn, men vil bli gjort. Resultatet for Looking Superbs Ponnilandsleir blir meget bra. Det vil bli ca kr 160.000,-. Pr dato er det kr 165000,-, men noen «opprydding/avslutningskostnader» gjenstår.**

**Sak 6 – 8/19: Informasjonsmøte Norsk Trav AS, Leangen 01.10.19**

**Det holdes åpent infomøte om Norsk trav AS tirsdag 1. oktober kl 19.00 til ca 20.30 her på Leangen.**

**Felles styremøte med Norsk Trav AS, Leangen Travbane AS og Midt-Norge Travforbund holdes samme dag kl 17.30 – 18.30.**

**Sak 7 – 8/19: Hest i trafikken**

**Demonstrasjon og møte gjennomført fredag 30. august. Godt oppmøte fra trav- og ridemiljøet, ca 100 personer var tilstede. Meget godt gjennomført møte.**

**Sak 8: Hestesportens rammebetingelser**

**DNT kampanje mot politikerne. Planlegger arrangement sammen med Leangen, Rikstoto lørdag 23. november.**

**Sak 9 – 8/19: Nytt fra selskap, regioner**

**LT AS: Spørsmål til driftsselskapet; kam man legge ut tildelte boksplasser – Stallisten på Leangens hjemmeside på løpsdagene? Kan man ha portvakt stående utendørs for å ønske velkommen og oppgi boksplass ved ankomst banen?**

**LTE AS: Asbjørn orienterte om informasjonsmøter som er avholdt og skal avholdes. Det jobbes for fullt i styringsgruppen og ressursgruppen med planarbeidet, skal være ferdig til 1. november. Jan Frode og morten jobber med en avtaleutkast med Orkdal Tråvklubb. Det er enighet i styret i MNTF at det må være like vilkår for alle leietakere ved banen. Prisene må gjenspeile kostnadsnivået for drift og vedlikehold. Styret i MNTF skal behandle en endelig avtale før den undertegnes av partene.**

**Nord: skal ha utstilling, har igjen to lokalkjøringer, skal arrangere dugnad på Nossum, Til Start 20. oktober**

**Ponni Nord: starter snart nytt lisenskurs**

**Trondheim: Det jobbes med oppstart av nye rutineløp. Første ser ut til å bli 24.09.19.**

**Orkdal: en lokalkjøring gjenstår, Til Start 26.10.19 i Rindal**

**Fosen: har hatt to premiekjøringer, skal ha Til Start i Rissa 18.09.19 og 27.09.19, gjenstår en lokalkjøring**

**Ponni sør: har ponniløp på Leangen søndag 22.09.19. Til start på Leangen 19. oktober**

**Ungdom: 7 av våre ungdommer har fått plass på Ungdomssamlingen på Starum. 5 av disse har ikke deltatt tidligere.**

**Sak 10 – 8/19: Forbundssekretærens kvarter**

**Sverre orienterte om medlemskontingenten og purringer som er utsendt. Lagene må bli flinkere til å følge opp medlemsregistrene.**

**Sak 11 – 8/19: Eventuelt**

**Ingen saker.**

**Trondheim 18.09.19**

**Sverre Hosen**